73.   ΑΠΟΦ ΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 219786/1236 της 14/17 Φεβρ.  1973 (ΦΕΚ Β΄ 268) Περί απαγορεύσεως εισαγωγής σκευασμάτων 2, 4, 5-Τ περιεχόντων διοξίνην άνω του 0,1 ΡΡΜ. ΄Εχοντες υπ’ όψιν: α)Τας περί ελέγχου κυκλοφορίας γεωργικών φαρμάκων διατάξεις (άρθρ. 32 παρ. 1 εδάφ. ε΄, ς΄ και ζ΄) του Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας», ως και του Β.Δ. 284 από 21 Μαρτ. 1966 «περί θέσεως εν ισχύϊ διατάξεών τινων περί ελέγχου των κυκλοφορούντων γεωργικής χρήσεως φαρμάκων Νόμ. 2147/1952». β)Τας διατάξεις του Ν.Δ. 411/1970 «περί ιδρύσεως και λειτουργίας Κρατικού Εργαστηρίου Ελέγχου Φαρμάκων» (άρθρ. 2 και 9). γ)Την υπ’ αριθ. 79/28549 από 11 Ιαν. 1973 γνωμάτευσιν του Επιστημονικού Συμβουλίου του Κρατικού Εργαστηρίου Ελέγχου Φαρμάκων, διαβιβασθείσαν ημίν δια του υπ’ αριθ. 2066 δις από 3 Φεβρουαρίου τρέχοντος έτους εγγράφου του. δ)Το υπ’ αριθ. 40/25.1.1972 Β.Δ/μα «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», τας υπ’ αριθ. 2112/365/11.9.1971 και 8342/14.12.72 υπουργικάς αποφάσεις «περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και τους Αναπληρωτάς Γεν. Γραμματείς του Υπουργείου Εθνικής Οικονομίας», (άρθρ. 1 παρ. 6 και παρ. 3 εδάφ. ζ΄, αντιστοίχως), αποφασίζομεν: Απαγορεύομεν την εισαγωγήν σκευασμάτων του ζιζανιοκτόνου 2, 4, 5-Τ, περιεχόντων διοξίνην εις συγκέντρωσιν ανωτέραν του 0,1 ΡΡΜ. Καθορίζομεν, όπως η εισαγωγή οιασδήποτε ποσότητος εκ των ανωτέρω σκευασμάτων συνοδεύηται υπό πιστοποιητικού ανεγνωρισμένου, επισήμου ή AUTHORIZED, εργαστηρίου της αλλοδαπής, περί της εις ταύτα πυκνότητος διοξίνης. Η παρούσα, ης η ισχύς άρχεται μετά 4μηνον από της υπογραφής της, δημοσιευθήτω δια της Εφημερίδος της Κυβερνήσεως. 16.Ε.β.73 ΄Αμυνα κατά των ασθενειών των Φυτών 74.. ΑΠΟΦ ΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ    Αριθ. Γ1/51 της 9/20 Μαρτ. 1973 (ΦΕΚ Β΄  350) Περί αποδοχής γνωμοδοτήσεως του Α.Υ.Σ. «περί τρόπου διαθέσεως εντομοκτόνου D.D.T.». ΄Εχοντες υπ’ όψει: 1)Τον υπ’ αριθ. 200/67 Α. Νόμον. 2)Την υπ’ αριθ. 801/72 γνωμοδότησιν του Α.Υ.Σ. 3)Το υπ’ αριθ. 207796/472/31 Ιαν. 1973 έγγραφον ΥΠΕΘΟ, αποφασίζομεν: Αποδεχόμεθα την υπ’ αριθ. 801/72 γνωμοδότησιν του Α.Υ.Σ. και εγκρίνομεν: α.Την αρμοδίως ελεγχομένην χρήσιν του D.D.T. επί σκοπώ προστασίας της Δημοσίας Υγείας. β.Την επί των ανθρώπων χρήσιν του D.D.T. ως φαρμακευτικής ουσίας. γ.Την υπό εξειδικευμένων προσώπων χρησιμοποίησιν του D.D.T. προς απεντόμωσιν, εις περιπτώσεις ιατρικού ενδιαφέροντος. δ.Την μη χρήσιν του D.D.T. εις την Γεωργίαν δια λόγους γενικωτέρους συμφέροντος και διασφαλίσεως της Δημοσίας Υγείας, συνεχιζομένης της, δια των υπ’ αριθ. 386706/11116/28.11.1970, 231978/ 2018/13.3.1972 και 245468/3168/436/15.4. 1972 αποφάσεων του Υπουργείου Εθν. Οικονομίας, επιβληθείσης απαγορεύσεως εισαγωγής, εμπορίας και κυκλοφορίας του D.D.T. δια γεωργικάς, οικιακάς και κτηνιατρικάς χρήσεις. ε.Την διάθεσιν εις τον Στρατόν και τας Κρατικάς Υγειονομικάς Αποθήκας αποθεμάτων D.D.T. προς αντιμετώπισιν τυχόν παρουσιασθησομένης ανάγκης. 